stanford-oval/wikipedia huggingface dataset:
Accelerate

| Accelerate R> E.M. |
| --- | --- | --- |

Studioalbumin tiedot
 Äänitetty : kesä 2007 Dublin, Vancouver ja Athens
 Julkaistu: 31. maaliskuuta 2008 (EU) 1. huhtikuuta 2008 (US)
 Formaatti: CD, LP
 Tuottaja(t): Jacknife Lee ja R.E.M.
 Tyylilaji: poprock
 Kesto: 34.39
 Levy-yhtiö: Warner Bros.
Listasijoitukset
  1.  7.  10.
R.E.M.:n muut julkaisut
| R.E.M. Live 2007 | Accelerate 2008 | Collapse into Now 2011 |
Singlet albumilta Accelerate
 ”Supernatural Superserious” Julkaistu: 25. helmikuuta 2008  ”Hollow Man” Julkaistu: 2. kesäkuuta 2008  ”Man-Sized Wreath” Julkaistu: 11. elokuuta 2008  ”Until the Day Is Done” Julkaistu: 14. marraskuuta 2008
Accelerate on yhdysvaltalaisen rock-yhtyeen R.E.M:n neljästoista studioalbumi, joka ilmestyi keväällä 2008. Yhtye kertoi albumin nimen Q Magazinen haastattelussa ja myöhemmin internetsivuillaan. R.E.M:n kolmella edellisellä albumilla tuottajana toimi Pat McCarthy, mutta uudella albumilla hänet korvasi Jacknife Lee. Accelerate julkaistiin Euroopassa 31. maaliskuuta 2008 ja Yhdysvalloissa seuraavana päivänä. Ennen tätä albumi oli kuunneltavissa maksutta Facebookin iLike-sovelluksen kautta.
Albumin ensimmäinen single on ”Supernatural Superserious”, jonka video kuvattiin New Yorkissa tammikuussa 2008.. Kakkossingle ”Hollow Man” ilmestyi kesäkuussa.
Kappaleet

Living Well Is the Best Revenge – 3.11
Man-Sized Wreath – 2.32
Supernatural Superserious – 3.23
Hollow Man – 2.39
Houston – 2.05
Accelerate – 3.33
Until the Day Is Done – 4.08
Mr. Richards – 3.46
Sing for the Submarine – 4.50
Horse to Water – 2.18
I’m Gonna DJ – 2.07
Kappaleista "I’m Gonna DJ" on vuodelta 2004, ja sitä on esitetty myös konserteissa ennen vuotta 2007. Suurin osa uusista kappaleista esitettiin livenä Dublinin viidessä konsertissa kesä-heinäkuussa 2007.
Listamenestys

Accelerate palautti R.E.M:n listojen kärkeen ympäri maailman. Se debytoi Britannian albumilistalla sijalla yksi. Accelerate oli ykkösenä myös Kanadassa, Irlannissa ja Belgiassa. Billboard 200 -listalla albumi nousi ilmestymisviikollaan toiseksi, joka on yhtyeen paras listasijoitus kotimaassaan sitten vuoden 1996 New Adventures in Hi-Fin. Suomen virallisella listalla Accelerate nousi toisella viikolla sijalle kymmenen.
Arvostelut

Metacritic: 79/100
Allmusic: [lähde? ]
Entertainment Weekly: A–
Pitchfork Media: 6.7/10
Desibeli.net:
Soundi:
Aiheesta muualla

Klippi ”Supernatural Superseriousin” videokuvauksista (julkaisija: REMHQ.com)
REMHQ.com (Arkistoitu – Internet Archive)
Fridmanin yhtälöt

Yleistä
Maailmankaikkeus
Kaikkeuden ikä
Kaikkeuden muoto
Kosmologian aikajana
Varhainen kaikkeus
Alkuräjähdys
Alkuräjähdyksen aikajana
Inflaatio
Ydinsynteesi
GWB
Neutriinotausta
Kosminen mikroaaltotausta
Laajeneva kaikkeus
Punasiirtymä
Hubblen laki
Kaikkeuden metrinen laajeneminen
Kaikkeuden kiihtyvä laajeneminen
Fridmanin yhtälöt
FLRW-metriikka
Rakenteen muodostuminen
Kaikkeuden muoto
Rakenteen muodostuminen
Galaksien muodostuminen
Galaksimuuri
Suuren mittakaavan rakenne
Kaikkeuden tulevaisuus
Lämpökuolema
Kaikkeuden lopullinen kohtalo
Osatekijät
Lambda-CDM-malli
Pimeä aine
Pimeä energia
Pimeä virtaus
Kosmologian kokeita
Havaitseva kosmologia
CoBE
BOOMERanG
Planck
WMAP
n • k •
Friedmannin yhtälöt ovat joukko yhtälöitä, jotka kuvaavat kosmologiassa kaikkeuden metristä laajenenemista homogeenisissä ja isotrooppisissa malleissa. Yhtälöt johti ensimmäisen kerran Aleksandr Fridman vuonna 1922

Einsteinin kenttäyhtälöistä.
Fridmanin–Lemaîtren–Robertsonin–Walkerin metriikka

Yleistä
Maailmankaikkeus
Kaikkeuden ikä
Kaikkeuden muoto
Kosmologian aikajana
Varhainen kaikkeus
Alkuräjähdys
Alkuräjähdyksen aikajana
Inflaatio
Ydinsynteesi
GWB
Neutriinotausta
Kosminen mikroaaltotausta
Laajeneva kaikkeus
Punasiirtymä
Hubblen laki
Kaikkeuden metrinen laajeneminen
Kaikkeuden kiihtyvä laajeneminen
Fridmanin yhtälöt
FLRW-metriikka
Rakenteen muodostuminen
Kaikkeuden muoto
Rakenteen muodostuminen
Galaksien muodostuminen
Galaksimuuri
Suuren mittakaavan rakenne
Kaikkeuden tulevaisuus
Lämpökuolema
Kaikkeuden lopullinen kohtalo
Osatekijät
Lambda-CDM-malli
Pimeä aine
Pimeä energia
Pimeä virtaus
Kosmologian kokeita
Havaitseva kosmologia
CoBE
BOOMERanG
Planck
WMAP
n • k •
Fridmanin–Lemaîtren–Robertsonin–Walkerin metriikka (lyh. FLRW) on eräs yleisen suhteellisuusteorian kenttäyhtälöiden tarkka ratkaisu. Se kuvaa homogeenisen ja isotrooppisen maailmankaikkeuden laajenemisen tai kutistumisen. Kirjoitettuna pallokoordinaatistossa ja valitun signatuurin ollessa +---, FLRW-metriikka on
-ds^{2}=c^{2}dt^{2}-a^{2}(t)[{\frac {dr^{2}}{1-kr^{2}}}+r^{2}(d\theta ^{2}+\sin ^{2}\theta d\phi ^{2})]
Tässä c on valonnopeus, t aika ja r, θ ja φ pallokoordinaatiston koordinaatit. Kerroin a(t) on niin kutsuttu skaalatekijä, joka riippuu ajasta ja jota voidaan jossakin mielessä ajatella analogisena maailmankaikkeuden läpimitalle. Kerroin k puolestaan kuvaa avaruuden yleistä geometriaa ja se voi saada arvot 0 tai ±1 riippuen siitä onko avaruus laakea, hyperbolinen vai parabolinen.
Historiallisten ja maantieteellisten painotusten mukaan metriikasta käytetään myös nimityksiä Fridmann–Robertson–Walker (FRW) tai Robertson–Walker (RW) tai Fridman–Lemaître (FL). (Huomaa Fridmanin nimen englanninkielinen translitterointi.) Kaikissa tapauksissa kyseessä ovat samat neljä tieteilijää eli Aleksandr Fridman, Georges Lemaître, Howard Percy Robertson ja Arthur Geoffrey Walker.
Ahtna

| ahtna |
| --- | --- |

Oma nimi:  Atnakenaege’
Muu nimi:  ahtena
Tiedot
Alue:   Alaska
Virallinen kieli:   Alaska
Puhujia:  80 (1995)
Sija:  ei 100 suurimman joukossa
Kielitieteellinen luokitus
Kielikunta:  na-dené-kielet
Kieliryhmä:  athabasca-kielet pohjoiset athabasca-kielet
Kielikoodit
ISO 639-2:  ath
ISO 639-3:  aht
 Ohje 
Ahtna tai ahtena on ahtna-intiaaniheimon puhuma pohjoisiin athabasca-kieliin kuuluva uhanalainen kieli. Kielen katsotaan muodostavan yhdessä dena’inan kanssa eteläisen Alaskan alaryhmän. Ahtna jaetaan neljään murteeseen.
Puhujat asuvat Alaskassa kahdeksassa yhteisössä Copperjoella Eyakjoen suun yläpuolella sekä Susitnan ja Nenanan yläjuoksuilla. Vuonna 2011 kielellä arvioitiin olevan 30 puhujaa.
Kielellä ei ole kirjallista muotoa. Työ kielen parissa aloitettiin 1970-luvun alussa ja ensimmäinen sanakirja valmistui vuonna 1990.
Fonologia > Konsonantit

|  |  | Labiaali | Dentaali | Alveolaari | Velaari | Uvulaari | Glottaali> norm. | Glottaali> lab. |
| --- | --- | --- | --- | --- | --- | --- | --- | --- |
| Nasaali | Nasaali | m |  | n | ŋ |  |  |  |
| Klusiili | norm. | p |  | t | k | q | ʔ |  |
| Klusiili | asp. | pʰ |  | tʰ | kʰ | qʰ |  |  |
| Klusiili | ejek. | p' |  | t' | k' | q' |  |  |
| Affrikaatta | norm. |  |  | ts |  |  |  |  |
| Affrikaatta | asp. |  |  | tsʰ |  |  |  |  |
| Affrikaatta | ejek. |  |  | ts' |  |  |  |  |
| Lateraali affrikaatta | norm. |  |  | tɬʰ |  |  |  |  |
| Lateraali affrikaatta | asp. |  |  | tɬ |  |  |  |  |
| Lateraali affrikaatta | ejek. |  |  | tɬ' |  |  |  |  |
| Frikatiivi | Frikatiivi |  |  | s | x | χ | h | hʷ |
| Lateraali | Lateraali |  |  | ɬ |  |  |  |  |
Lähde:
Fonologia > Vokaalit

|  | Etine | Keskinen | Takainen |
| --- | --- | --- | --- |
| Suppea | iː |  | uː |
| Lähes suppea | ɪ |  | ʊ |
| Puolisuppea | e |  | oː |
| Puoliavoin | ɛ | ɐ | ɔ |
| Lähes avoin | æ |  |  |
| Avoin |  |  | ɑː |
Lähde:
Sanasto

kenaege’ kieli
c’eghaeze’  munat
del  punainen
łic’ae  koira
c’eyene’  kalanruoto
c’esten’  liha
natu’  suolaa
ggaał  ansa
gguux  hyönteinen
snaan  äitini
ne’aan meidän äiti
ben  järvi
ten  jää
yes  lumi
ts’es  kallio
yaa  taivas
son’  tähti
xos  piikki
nadaeggi  kaksi
ałts’eni  viisi
hwlazaan kymmenen
ts’ełk’ey kole uk’edi  yhdeksäntoista
Lähde: Ahtna Noun Dictionary by John E. Smelcer (2009)
Ajan henki (dokumenttielokuva)

Ajan henki on suomalainen talkoovoimin toteutettu dokumenttielokuva, joka julkaistiin internetissä muun muassa Vimeo-palvelussa 4. huhtikuuta 2011. Dokumentti käsittelee yhteiskunnallisia kysymyksiä kuten rahaa, politiikkaa, valtarakenteita, koulutusta, ravinnon ja energian tuotantoa sekä lääkebisnestä. Ratkaisuksi ongelmiin se esittää siirtymistä resurssipohjaiseen talouteen. Elokuva sai heti julkaisupäivänään yli 20 000 katsojaa. Dokumentti kestää noin kaksi ja puoli tuntia. Englanniksi tekstitetty versio dokumentista julkaistiin syyskuussa 2011.
Yhteys Zeitgeist-liikkeeseen

Elokuvan tekoa ja aiheita on inspiroinut kansainvälinen Zeitgeist-liike. Esimerkiksi Zeitgeist-liikkeen edustajaksi mediassa noussut näyttelijä Riku Nieminen on suositellut elokuvaa. Tuotantotiimi itse korostaa, että ”elokuvan tekoon on osallistunut henkilöitä, jotka eivät ole osa liikettä. Näin ollen olisi korrektimpaa todeta että elokuva on Zeitgeist-liikkeen kanssa yhteistyössä toteutettu projekti.”
Haastatellut asiantuntijat

Elokuvassa on haastateltu muun muassa Heikki Patomäkeä, Esko Valtaojaa, Tere Vadénia ja Antti Heikkilää.
Aiheesta muualla

zeitgeist.fi (Arkistoitu – Internet Archive)
Abhasian kuningaskunta

| Abhasian kuningaskunta აფხაზეთის სამეფო> 778–1008 |
| --- | --- |
  lippu 
Valtiomuoto:  monarkia
Pääkaupunki:  Anakopia, Kutaisi
Uskonnot:  ortodoksisuus
Kieli:  georgia
Edeltäjä:  Bysantin vasalli Egrisi
Seuraaja:  Georgian kuningaskunta
Abhasian kuningaskunta oli Kaukasiassa 700–900-luvuilla sijainnut feodaalivaltio. Sen pääkaupunki oli aluksi Anakopia ja myöhemmin Kutaisi.
Abhasian ruhtinas Leon II saavutti 780-luvulla täyden riippumattomuuden Bysantista. Hänen valtakuntaansa kuului Abhaasian lisäksi Georgian koko länsiosa. Maan asukkaat olivat etupäässä abhaaseja, mingrelejä ja svaneja. Kuningaskunta kävi kauppaa muiden georgialaisvaltioiden, Lähi-idän ja Välimerenmaiden kanssa. 800-luvun alussa Abhaasian kuningaskunta kamppaili Tao-Klardžetin ja Kahetin kanssa johtoasemasta Georgiassa. Vuonna 975 se liitettiin yhdistettyyn Georgiaan.
Geremias Steinmetz

Geremias Steinmetz (s. 26. helmikuuta 1965) on brasilialainen roomalaiskatolinen piispa. Hänet vihittiin papiksi Palmas-Francisco Beltrãon hiippakuntaan 9. helmikuuta 1991 ja nimitettiin Paranavaín hiippakunnan piispaksi 5. tammikuuta 2011. Hänet konsekroi piispaksi Dadeus Gringsin ja Fernando Panicon avustama José Antônio Peruzzo 25. maaliskuuta 2011.
Ailanthus integrifolia

| Ailanthus integrifolia> Uhanalaisuusluokitus |
| --- | --- |
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Sapindales
Heimo::  Kvassiakasvit Simaroubaceae
Suku::  Jumaltenpuut Ailanthus
Laji::  integrifolia
Kaksiosainen nimi
 Ailanthus integrifolia  Lam. 
Synonyymit
 Ailanthus blancoi Merr.  Ailanthus moluccana DC.  Ailanthus peekelii Melch.  Ailanthus dasyphylla Kuntze  Dysoxylum dasyphyllum Miq.  Pongelion moluccanum (DC.) Pierre 
Katso myös
   Ailanthus integrifolia Wikispeciesissä   Ailanthus integrifolia Commonsissa 
Infobox OKNimi-testi OKIUCN-testi OK: 
Ailanthus integrifolia on kvassiakasvien heimoon ja jumaltenpuiden sukuun kuuluva lehtipuu, jolla ei ole suomenkielistä nimeä. Tieteellinen lajinimi integrifolia on latinaa ja merkitsee "ehytlaitaiset lehdet"; viitaten kasvin ehytlaitaisiin lehdyköihin.
Ulkonäkö ja koko

Ailanthus integrifolia on suurikokoinen, korkeintaan 55 metrin korkuiseksi kasvava lehtipuu, jonka rungon läpimitta voi olla jopa 65 senttimetriä. Sileä kuori on vaaleanruskeaa tai harmaata. Ellipsoidit hedelmät ovat jopa 22 senttimetrin mittaisia.
Levinneisyys ja elinympäristö

Ailanthus integrifolia kasvaa luonnonvaraisena Intiassa, Vietnamissa, Malesiassa ja Papuasiassa. Sen pääasiallista elinympäristöä ovat trooppiset sademetsät 0–900 metrin korkeudella merenpinnasta.
Alalajit

Ailanthus integrifolia jakautuu kahteen alalajiin:
Ailanthus integrifolia subsp. calycina
Ailanthus integrifolia subsp. integrifolia
Käännös suomeksi
Gere ja Freke

Odin, hänen korppinsa Hugin ja Munin sekä Gere ja Freke.
Gere ja Freke ovat skandinaavisessa mytologiassa Odinin susia. Nimet viittaavat ahneuteen (vrt. nykyruotsin girig) ja tahdonvoimaan. Snorri Sturlusonin mukaan Odin juo Valhallan pidoissa pelkästään viiniä ja antaa itselleen tarjoillun ruoan susilleen.
Alberto Uria

Alberto Uria (11. heinäkuuta 1924 – 4. joulukuuta 1988) oli uruguaylainen Formula 1 -kuljettaja, joka osallistui kahteen F1-osakilpailuun kausilla 1955–1956. Hän jakoi kuudennen sijan Óscar Gonzálezin kanssa Argentiinan GP:ssä 1956, mutta ei saavuttanut pisteitä.
Forbidden Siren

| Forbidden Siren |
| --- | --- |

Kehittäjä:  SCE Japan Studio Project Siren
Julkaisija:  Sony Computer Entertainment
Jakelija:  PlayStation Now
Ohjaaja:  Keiichirō Toyama
Tuottaja:  Takafumi Fujisawa
Suunnittelija:  Keiichirō Toyama  Naoko Satō Jun’ya Ōkura  Kōhei Nanri
Käsikirjoittaja:  Keiichirō Toyama Naoko Satō
Taiteilija:  Isao Takahashi
Säveltäjä:  Hitomi Shimizu
Pelisarja:  Siren
Julkaistu:  JP 6. marraskuuta 2003EU 12. maaliskuuta 2004AUS 12. maaliskuuta 2004NA 20. huhtikuuta 2004
Lajityyppi:  selviytymiskauhupeli, hiiviskelypeli
Pelimuoto:  yksinpeli
Ikäluokitus:  CERO: C PEGI: 16 USK: 16 OFLC: MA15+ OFLC: R16 ESRB: M  Virheellinen ESRB-arvo
Alusta:  PlayStation 2, PlayStation 4
Jakelumuoto:  DVD
Lisää peliartikkeleitaVideopelien teemasivulla
Infobox OK      : 
Forbidden Siren (jap. サイレン, Sairen, nimellä Siren Pohjois-Amerikassa) on SCE Japan Studion ja Project Sirenin kehittämä selviytymiskauhupeli. Pelin on julkaissut Sony vuonna 2003 PlayStation 2:lle.
Pelille on julkaistu jatko-osat Forbidden Siren 2 ja Siren: Blood Curse.
Tarina

Peli sijoittuu japanilaiseen Hanuda-nimiseen kylään (jap. 羽生蛇村, Hanyūda-mura).
Tarina > Hahmot

Hahmot ovat:
| --- | --- |
 Kyoya Suda (須田 恭也, Suda Kyōya) teini-ikäinen urbaanien legendojen rakastaja, joka saapuu kylään etsien tietoja huhutusta joukkomurhasta vuosien takaa  Tamon Takeuchi (竹内 多聞, Takeuchi Tamon) professori, joka on saapunut vierailulle kotikyläänsä  Yoriko Anno (安野 依子, Anno Yoriko) professori Takeuchin oppilas  Kei Makino (牧野 慶, Makino Kei) kylän asukas, pappi ja Shiro Miyatan kaksoisveli  Shiro Miyata (宮田 司郎, Miyata Shirō) kylän asukas, tohtori ja Kei Makinon kaksoisveli  Risa Onda (恩田 理沙, Onda Risa) vierailemassa kaksoissiskonsa Minan luona  Mina Onda (恩田 美奈, Onda Mina) Risa Ondan kaksoissisko  Hisako Yao (八尾 比沙子, Yao Hisako) muistinmenetyksestä kärsivä nuori nainen :  Miyako Kajiro (神代 美耶子, Kajiro Miyako) 14-vuotias sokea tyttö  Reiko Takato (高遠 玲子, Takatō Reiko) paikallinen opettaja  Harumi Yomoda (四方田 春海, Yomoda Harumi) kymmenvuotias tyttö  Akira Shimura (志村 晃, Shimura Akira) erakko ja metsästäjä  Naoko Mihama (美浜 奈保子, Mihama Naoko) itsekeskeinen televisiossa esiintyvä henkilö  Tomoko Maeda (前田 知子, Maeda Tomoko) teini-ikäinen tyttö, joka on karannut kotoaan
Tarina > Juoni

Tapahtumapaikassa alkaa tapahtua maanjäristyksen jälkeen kummia: vuoret hautautuvat vereen ja kylässä alkaa liikkua outoja hahmoja. Kirotun kylän asukkaat joutuvat tekemään murhia tai tulevat epäkuolleiksi shibitoiksi (ruumisväkeä).
Aiheesta muualla

Siren MobyGamesissa (englanniksi)
Freezepop

| Freezepop |
| --- | --- |
 Freezepop vuonna 2005
Tiedot
Toiminnassa:  1999–
Tyylilaji:  synthpop, chiptune, electronic rock, electroclash
Kotipaikka:   Boston, Massachusetts, Yhdysvallat
Laulukieli:  englannin kieli
Jäsenet:  Liz Enthusiasm   Sean T. Drinkwater   Robert John Foster   Marie Sagan  
Entiset jäsenet:  Kasson Crooker  
Levy-yhtiö:  The Archenemy Record Company   Elefant Records   Rykodisc  
Aiheesta muualla
Kotisivut
Infobox OKNimi-testi OK: 
Freezepop on yhdysvaltalainen elektronisen musiikin yhtye, joka perustettiin Bostonissa, Massachusettsissa vuonna 1999. Yhtye on nimetty jäädetetyn välipalan mukaan ja yhtye kuvaileekin musiikkiaan sanoin: "makea, kylmä, hedelmäinen ja muovinen".
Yhtyeen musiikkia on esiintynyt useissa videopeleissä, kuten Guitar Herossa ja Rock Bandissa.
Diskografia > Studioalbumit

Freezepop Forever (2000)
Fancy Ultra•Fresh (2004)
Future Future Future Perfect (2007)
Imaginary Friends (2010)
Diskografia > EP:t ja remixalbumit

The Orange EP (2000, EP, rajoitettu painos CD-R)
The Purple EP (2000, EP, rajoitettu painos CD-R)
Fashion Impression Function (2001, EP)
Hi-Five My Remix (2003, remix)
Mini Ultra•Fresh (2004, remix)
Maxi Ultra•Fresh (2005, remix)
Form Activity Motion (2008, remix)
Diskografia > Singlet

"Bike Thief" (2003, 12")
"Dancy Ultra•Fresh" (2005, 12")
"The Rokk Suite" (2006, CD single)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Fregatti

Esimerkki modernista fregatista Surcouf 2005
Fregatti on alustyyppi, joka voi tarkoittaa joko sota-alustyyppiä tai purjealustyyppiä. Fregatin tarkka määritelmä on vaihdellut eri aikakausina. Sana fregatti tulee Välimeren alueelta joko italian kielestä (ital. fregatta) tai ranskan kielestä (ransk. frégate) ja se tarkoitti kaljaasityyppistä sotalaivaa, jonka uppouma oli noin 250 tonnia.
Purjealus

Purjealuksena fregatti tarkoittaa vähintään kolmimastoista alusta, jossa on raakapurjeet kaikissa mastoissa. Synonyymi fregattitakilaiselle alukselle on täystakiloitu laiva. Kolmimastoisen fregatin mastot ovat nimeltään keulasta alkaen: keula- eli fokkamasto, isomasto ja kryssi- eli mesaanimasto. Jokainen näistä mastoista on koottu kolmesta, joskus neljästä toisiinsa liitetystä kappaleesta. Alinta, aluksen rungolle pystytettyä kappaletta sanotaan alamastoksi, sen jatkona olevaa märssytangoksi, sitä seuraavaa prammitangoksi ja tämän jatkona olevaa vähä- eli puuvenprammitangoksi. Jokaiseen mastoon ja tankoon on kiinnitetty yksi tai kaksi raakaa (poikkipuuta), jotka saavat nimensä asemansa mukaan.
Tiettävästi suurin ja samalla ainoa viisimastofregatti oli 133 metriä pitkä ”Preussen”, jonka purjepinta-ala oli 5 560 neliömetriä.
Sota-alus

Fregateiksi luokiteltiin 1500-luvulta 1800-luvulle aluksia, jotka tekivät kaikenlaisia laivaston perustehtäviä kuten tiedustelua ja saattamista. Höyrykoneiden yleistyessä termi jäi pois käytöstä ja vuosisadan lopulla alustyypin tehtävät siirtyivät risteilijöille ja hävittäjille.
Britannian kuninkaallisen laivaston luokitusjärjestelmässä fregatit olivat yleensä joko viidennen tai kuudennen luokan sotalaivoja, joita käytettiin tavallisimmin vihollisen kauppa- ja kaapparialusten tuhoamiseen.
Britannian kuninkaallinen laivasto otti nimityksen 'fregatti' käyttöön uudelleen toisen maailmansodan aikana River-luokassa tarkoittamaan saattueiden sukellusveneentorjunta-alusta, joka oli suurempi kuin korvetti, mutta pienempi kuin hävittäjä. Laivasto oli aiemmin käyttänyt sukellusveneentorjunta-aluksista nimitystä sluuppi.
Alukset olivat hävittäjää heikommin aseistettuja ja hitaampia. Brittiläinen ASDIC ei toiminut yli 20 solmun nopeudessa ja sukellusveneet olivat pinnan alla hitaita. Toisaalta ne olivat taistelukykyisempiä kuin kalastusalukseen perustuvat korvetit.
Alusten uppouma oli hieman yli 1 000 tonnia ja nopeus 20 solmua.
Yhdysvalloissa fregatin tehtävä ja määritelmä ovat erilaiset.
Vuonna 1949 alettiin rakentaa uudentyyppisiä aluksia, joiden oli tarkoitus toimia lentotukialusten saattajina ilmatorjunta- ja sukellusveneentorjuntatehtävissä. Nämä nimettiin aluksi laivueenjohtajiksi (engl. destroyer leader) ja vuodesta 1955 fregateiksi. Alkuperäisestä nimityksestä tuli näiden alusten tunnistusnumeron alku DL. Myöhemmät Terrier-ilmatorjuntaohjuksin varustetut alukset saivat runkonumeron DLG. Alukset olivat hävittäjiä suurempia, toisen maailmansodan aikaisen pienen risteilijän kokoisia.
Toisen maailmansodan jälkeen ilmatorjuntaohjusten käyttöönotto johti suhteellisten pienten ilmatorjuntaan erikoistuneiden alusten rakentamisen.
Nykyään fregatilla tarkoitetaan keskikokoista sotalaivaa, jonka uppouma on noin 1 500–4 000 tonnia ja jota käytetään laivasto-osastoissa pinta- ja ilmatorjuntaan, nopeina partio- ja ohjusaluksina sekä sukellusveneentorjunta-aluksina.
Ranskassa fregateiksi kutsutaan risteilijää pienempiä aluksia eikä hävittäjä-termille ole vastinetta.
Aiheesta muualla

Kuvia tai muita tiedostoja aiheesta fregatti (purjealus) Wikimedia Commonsissa
Kuvia tai muita tiedostoja aiheesta fregatti (nykyaikainen sotalaiva) Wikimedia Commonsissa
Purjefregatti Boudeuse
Purjefregatti takiloineen: kolme täystakiloitua mastoa, joista takimmaisessa lisäksi Kahvelipurje
Abdoulaye Wade

| Abdoulaye Wade |
| --- | --- |
 Abdoulaye Wade vuonna 2009.
Senegalin presidentti
 1. huhtikuuta 2000 – 2. huhtikuuta 2012  
Pääministeri:  Moustapha Niasse Mame Madior Boye Idrissa Seck Macky Sall Cheikh Hadjibou Soumaré
Edeltäjä:  Abdou Diouf
Seuraaja:  Macky Sall
Henkilötiedot
Syntynyt: 29. toukokuuta 1926 (ikä 98)  Kébémer, Senegal
Puoliso:  Viviane Wade
Tiedot
Puolue:  Senegalin demokraattipuolue
Uskonto:  sunnalaisuus (Maliki, aš'ariitit, Mouride)
Abdoulaye Wade (s. 29. toukokuuta 1926) on senegalilainen poliitikko, joka toimi maansa kolmantena presidenttinä vuosina 2000–2012. Hänet valittiin virkaan 1. huhtikuuta 2000. Toiselle kaudelle hän pääsi 1. maaliskuuta 2007 noin 56 prosentin ääniosuudella.
Wade perusti Senegalin demokraattipuolueen vuonna 1974 ja on johtanut sitä siitä lähtien. Puolue liittyi Liberal Internationalin jäseneksi 1980.
Wade valittiin parlamenttiin 1978, ja samana vuonna hän oli ensimmäisen kerran presidenttiehdokkaana Léopold Senghoria vastaan.
Hän toimi hallitsevan sosialistipuolueen hallituksessa 1991–1992 ja 1995–1998.
Wade oli presidenttiehdokkaana vielä kolme kertaa ennen valintaansa vuonna 2000.
Hän on tukenut näkyvästi pääkaupunkiin Dakariin rakennettavaa afrikkalaisen renessanssin muistomerkkiä, jota on kritisoitu suuruudenhulluuden ilmentymänä köyhyydestä kärsivässä maassa.
Tammikuun lopussa 2012 korkein oikeus päätti, että Wadella on oikeus pyrkiä kolmannelle kaudelle. Kaudet on rajoitettu vuoden 2001 perustuslain muutoksessa kahteen viisivuotiskauteen, mutta muutos tehtiin vasta Waden valinnan jälkeen, eikä sen katsottu olevan takautuva. Maassa puhkesi päätöksen jälkeen väkivaltaisia mielenosoituksia. Presidentinvaalin ensimmäinen kierros järjestettiin helmikuussa ja toinen kierros maaliskuussa 2012. Wade hävisi vaalin toisella kierroksella entiselle pääministerille Macky Sallille.
Aiheesta muualla

Kuvia tai muita tiedostoja aiheesta Abdoulaye Wade Wikimedia Commonsissa
Gerdt Wrede

Gerdt Henrik Wrede (1. toukokuuta 1896 Leppävirta – 22. kesäkuuta 1966 Helsinki) oli suomalainen paroni, lentäjä ja MetroAuto-konsernin perustaja ja toimitusjohtaja.
Wreden vanhemmat olivat teollisuusmies Carl Gustaf Garibaldi Fabian (Carolus) Wrede af Elimä (1860–1927) ja Siri Maria Söderhjelm (1862–1933). Wrede valmistui agronomiksi. Hän osallistui Suomen sisällissotaan yhtenä ensimmäisistä valkoisten lentäjistä. Syksyllä 1918 hän kävi läpi 3,5 kuukautta kestäneen merilentäjän koulutuksen Saksan ilmavoimien ilmailukoulussa Liepājassa. Luutnantti Wrede nimitettiin kesäkuussa 1919 Koivistolla Karjalan kannaksella toimineen Ilmailuosasto III:n päälliköksi. Osastolla oli kolme saksalaisvalmisteista Friedrichshafen FF.33E -konetta joilla tehtiin pääasiassa Kronstadtin ympäristöön suuntautuneita tiedustelulentoja. Koivistolle saapui kesäkuun alussa 1919 kontra-amiraali Walter Cowanin johtama brittiläinen laivasto-osasto ja myöhemmin heinäkuussa lentotukialus HMS Vindictive toi Koivistolle RAF:n lento-osaston. Brittien kohteena oli Kronstadt ja siellä olleet Venäjän laivaston alukset. Hyökkäys- ja tiedustelutoimet näitä kohteita vastaan jatkuivat syksyyn 1919 saakka. Laivasto-osasto poistui Koiviston vesiltä joulukuussa 1919.
Wrede erosi Suomen ilmavoimien palveluksesta syyskuussa 1919. Hän matkusteli sitten ympäri maailmaa oleskellen muun muassa Australiassa ja Kanadassa. Vuonna 1925 Wrede perusti MetroAuto-autoliikkeen Kaisaniemenkadun varrelle Helsinkiin ja oli sitten yrityksen toimitusjohtajana. Hän palveli vielä talvi- ja jatkosodan aikana Mikkelissä päämajan operatiivisella osastolla. Hänet ylennettiin 1942 majuriksi.
Gerdt Wreden veljet Gustaf Woldemar Wrede, Rabbe Wilhelm Wrede, Gustaf Woldemar Wrede ja Kenneth Alexander Wrede olivat myös teollisuusjohtajia.